Exqrch/javanese-Komodo-pixelgpt huggingface dataset:
Toonami wiwitane blok kartun lan anime saben sore kang digawakake déning "Space Ghost", saka taun 1997 nganti 9 Juli 1999
Setu, 10 Juli 1999 "Cartoon Network" nganyari Toonami mawa tampilan anyar kang ngginakake pesawat absolution lan pambiwara TOM
Iku uga manuhaké Toonami Midnight Run, blok acara tengah wengi kang pisanane blok jam lima sete bengi ing tengah wengi nganti Maret 2000, rikala dipindah menyang acara wengi ing format wektu sajam nganti sasi Januari 2003
Toonami diluncurkan Amérika Latin
Dhésèmber 2002, Toonami versi Amérika Latin diluncurake mawa blok acara "Cartoon Network Latin Amérika"
Toonami nyiarake acara kang wis tau digiyaraké kaya Dragon Ball Z, Gundam Wing, lan Pokemon kaya Inuyasha
Suwene taun-tahunan, Toonami nambahake acara kaya YuYu Hakusho lan Saint Seiya, kaya versi saiki saka Cyborg 009 lan Astro Boy
Diwiwiti September 2000, Toonami nyediani interaktif mirunggan kang diwastani mawa "Total Immersion Events"
TIE pisanan ya iku "The Intruder" kang dipambiwrani déning SARA
2 acara kaya "Lockdown" lan "Trapped in Hyperspace" nerusaké ngulandharane TON lan SARA, anging tenanan ora nawakake storywise kang akèh
TIE ing sasi September 2003 ya iku ngalihake widangetan saka ngulandharane TOM lan SARA manuhaké prakawis anyar, donya 2D
"Immortal Grand Prix" diciptakake déning produsen Toonami Sean Akins lan Jason DeMarco sarta digawé déning studio anime Production I.G, ing 5 cicilan cekak lan tugase mawa pambuka kanggi seri Toonami asli kang pisanan ing November 2005
Blok acara kang digiyaraké antawise taun 1999-2003 iki ana ing jam 00:00 wektu wétan
MIdnight Run rada luwih akèh perange dibandingake wektu padinan
Iki ana ing satitik kang ngamot versi Gundam Wing
Wiwitane, Molar saka "Space Ghost Coast to Coast" ya iku pambiwara acara Toonami
Pungkasane, TOM kang nyekel
Dhèwèké sasuwéné lumaku dikenalake menyang komputer kapal mawa online game kang dikatutake ing jero alur carita kang kedadeyan ing kapal
Diwastani kapal mung amarga matine TOM kang asli ing salah sawijining alur carita iki lan tekane TOM 2, kang peteng lan modele luwih cilik
RIkala akhire ndarat ing Toonami panggonan kang pungkasan ing Setu wengi, kapal iku pungkasane digenteni déning robot lan kanca-kancane.
Dhaptar lintang ing rasi lintang Canes Venatici Punika minangka lintang-lintang ingkang wonten ing rasi lintang Canes Venatici Uga delengen
Pratélan lintang miturut rasi lintang
Dhaptar lintang ing rasi lintang Canis Minor Canis Minor inggih punika salah satunggaling rasi lintang ingkang padhang, ingkang dumunung wonten ing belahan langit sisih lèr
Wonten ing abad kaping kalih, rasi lintang punika ugi dipunlebetaken dados salah satunggal saking 48 rasi lintang ingkang dipundhaptar déning Ptolemy lan lajeng sapunika mlebet 88 rasi lintang modhern
Canis minor tegesipun asu alit lan punika nggambaraken satunggaling asu ingkang ndhèrèk pemburu Orion
Rasi lintang Canis Major punika nggambaraken wujud Asu ingkang sanès
Rasi lintang Canis Minor gadhah tlatah ingkang wiyaripun kirang langkung 183494 drajat persegi lan boten ngewrat lintang ingkang dipunmangertosi minangka planit - planit
Rasi lintang punika saged dipuntingali ing garis lintang ing antawispun +85° lan -75° saha badhé katingal ingkang saé piyambak manawi dipuntingali ing jam 9 dalu ing salebeting sasi Maret
Rasi lintang punika namung gadhah kalih lintang ingkang padhang wonten ing Canis Minor
Déné lintang - lintang ingkang wonten ing rasi lintang Canis Minor inggih punika: Punika minangka lintang-lintang ingkang wonten ing rasi lintang Canis Minor
Dhaptar lintang ing rasi lintang Carina Punika minangka lintang-lintang ingkang wonten ing rasi lintang Carina Uga delengen
Fukubukuro Fukubukuro (福袋, Fukubukuro kantong keberuntungan) inggih punika kantong kanthi isi manéka barang ingkang dipunsadé "toko serba ada" utawi "pusat perbelanjaan" ing Jepang nalika dinten kapisan toko wiwit dipunbikak sasampunipun libur warsa énggal Jepang
Barang ingkang dipunlebetaken dhateng kantong mau padatanipun kados busana, tas, speatu, utawi dedhaharan ingkang dipunremeni déning tiyang kathah
Cacahipun regi barang mau padatanipun tigang kali lipatipun saking regi fukubukuro [#endnote_]
Ingkang mundhut boten saged mirsani barang ingkang wonten ing salebeting kantong, nanging padatanipun barang ingkang dipunlebetaken dhateng kantong asring barang ingkang énggal lan taksih saé
Pehak oko ugi boten ngandharaken jumlah lan jinis barang mau lan asring barang-barang punika dipunlebetaken kanthi ngawur utawi acak
Ingkang mundhut kadang kala pikantuk kabegjan manawi keleresan remen kaliyan sadaya barang ingkang wonten ing kantong mau
Nanging asring ugi tuna utawi rugi amargi barangipun boten jumbuh kaliyan remenipun ingkang mundhur
Ingkang mundhut asring ngajak kulawarganipun utawi kanca nalika mundhut fukubukuro supados saged ijolan nalika pikantuk barang ingkang boten dipunremeni
Isi kantong kabgejan punika padatanipun sampun dipunrumpaka déning péhak penyadé dumugi wiwit 6 wulan sadèrèngipun
Ing toko sarwi wonten, saben pérangan penyadean (busana wanita, busana kakung, sepatu) nyiapaken fukubukuro ingkang jumbuh kaliyan barang ingkang dipunsade
Fukubukuro ing pérangan busana wanita isinipun manéka klambi lan asring kaliyan tas, sarung tangan, syal, utawi sabuk
Toko sarwi wonten ngginakaken fukubukuro minangka sarana promosi supados kathah ingkang dugi belanja ing "obral" warsa énggal ingkang dipunwastani "hatsu-uri" (penyadéan kapisan)
Nalika badhé dumugi ing pungkasan taun, ing toko sarwi wonten ngginakaken adicara TV ingkang pamirsanipun kathahipun wanita lan ibu-ibu supados maringi kesempatan ningali sakedhik menapa ingkang dipunlebetaken dhateng kantong
Fukubukuro ugi dipunsade mawi regi ingkang mirah, saéngga fukubukoro ingkang dipunsade toko sarwi wonten padatanipun langkung rikat telas
Wonten ugi ingkang kedah antri wiwit sadèrèngipun toko dipunbikak
Ingkang mundhut namung ngandhelaken kabegjan menapa isinipun kantong, nanging bilih ingkang sial punika pikantuk barang ingkang sisah payu wonten ing toko mau
Tradisi nyadé barang wonten ing kantong kabegjan punika sampun wonten ing Jepang wiwit pungkasan jaman Meiji
Matsuya Department Store ing Ginza Tokyo wiwit nyadé fukubukuro nalika taun 1907
Toko sarwi wonten Matsuzakaya ngandharaken bilih pehakipun wiwit nyadé kantong kabegjan ingkang dipunwastani Takarabako (多可良函, Takarabako kotak harta) mawi regi 50 sen nalika taun 1911.[#endnote_] Sapunika kathahipun sadaya toko sarwi wonten lan pusat belanja ing Jepang nyade fukubukuro minangka tradisi warsa énggal
Pusat belanja Ikspiari ing Tokyo Disney Resort kawentar awit saking nyade fukubukuro ingkang kawiwitan paling gasik ing Jepang, mliginipun wonten ing tanggal 1 Januari bibar gantos taun[#endnote_].
Fikologi Fikologi (Yunani: φύκος, "phykos", "ganggang"; lan -λογία, "-logia") utawi algologi (Latin: "alga", "ganggang"), inggih punika sub disiplin botani ingkang nyinaoni bab alga utawi ganggang
Fikologi ugi nyinaoni sapérangan organisme prokariotik ingkang misuwur kanthi nama "Cyanobacteria"
Alga inggih punika salah satunggaling tuwuhan ingkang dados prodhusen primer ing ékosistem toya
Sapérangan ageng alga inggih punika "eukariotik", organisme fotosintetik ingkang dumunung ing lingkungan ingkang lembab
Tuwuhan alga punika kepisah saking tuwuhan kelas inggil kanthi kirangipun oyot ingkang leres, stems utawi ron
Déné tiyang ingkang nyinaoni bab alga punika dipunsebat satunggaling fikologis
Ingkang dipuntliti wonten ing fikologi punika ing antawisipun inggih punika titikanipun Algae, Organisasi se!uler: "prokaryotik" lan "eukaryotik"; struktur alus "plastida", pigmentasi, Ultrastruktur pembelahan seL Reproduksi lan daur pagesanganipun
"Algae prokaryotik": "Cyanophyta" ("Cyanobacteria")
"Chlorophyta", kelas "Chlorophyceae" lan "Charophyceae": morfologj talus, reproduksi lan daur pagesanganipun
"Phaeophyta", kelas "Phaeophyceae": morfologi talus, tipe pertumbuhan, reproduksi lan daur pagesanganipun
"Rhodophyta", kelas "Rhodophyceae": organisasi seluler, pigmentasi, morfologi talus, tipe daur hidup parasitisme lan epifitisme, kalsifikasi talus
Nalika ing antawisipun tiyang Yunani kuna lan Romawi kuna mangertosi bab alga lan ugi tiyang cina, padatanipun alga punika dipunolah dados manéka warna variasi dhaharan
Studi ilmiah bab ganggang punika dipunwiwiti wonten ing pungkasaning abad kaping 18 kanthi damel andharan bab deskripsi lan anggènipun paring nama "Ecklonia maxima" utawi "Fucus maximus" (sapunika kanthi nama "Ecklonia maxima" ing taun 1757 dhedhasar Pehr Osbeck
Punika dipuntiru lan dipundhereki déning karya deskriptif ulama kados ta Dawson Turner lan Carl Adolph Agardh, nanging punika boten dangu ngantos dugi abad kaping 19, bilih wonten upaya- upaya sanès ingkang dipuntindakaken déning JV Lamouroux lan William Henry Harvey kanggé damel pengelompokan ingkang signifikan wonten ing ganggang
Harvey sampun dipunsebat dados bapak fikologi ingkang modhèren ing pérangan divisinipun saking alga dhateng sekawan divisi ingkang wigati dhedhasar pigmenipun.
Gunung Kachi-kachi Gunung Kachi-kachi (かちかち山, Kachi-kachi yama) inggih punika carita rakyat Jepang kanthi cariyos kelinci ingkang paring hukuman tanuki margi matèni simbah kanca kelinci
Tembung ""kachi-kachi" kalebet onomatope saking swantun batu apiingkang miturut pamirengan tiyang Jepang mawi swantun "kachi-kachi""
Cariyos versi aslinipun dipunwastani tegel sanget, awit saking punika medal vèrsi sanèsipun ingkang langkung alus
Pungkasanipun cariyos ugi asring dipun-gantos kanthi kelinci paring pitulungan marang tanuki ingkang badhé klelep lan gesang kanthi rukun sesarengan
Versi asli cariyos punika namung nyariosaken tanuki minangka "bulan-bulanan" balas dendam kelinci
Tumindak ala tanuki nembé dipuntambahaken dados pérangan wiwitan cariyos ing jaman Edo
Knathi ancas ngleresaken tumindak balas dendam kelinci ingkang dipunpindhah ing pérangan tengah dumugi pérangan panutup cariyos
Tiyang ing jaman Edo remen sanget kaliyan cariyos kados makaten amargi ngandhut piwulang moral babagan kasetyan lan tiyang ingkang nglampahi tumindak ala kedah pikantuk ukuman
Ing jaman rumiyin wonten satunggaling pasangan simbah kakung lan simbah putri
Saben simbah kakung makarya wonten ing wana, tanuki dugi lan nganggu kanthi nyanyi-nyanyi
Lirik tembang ingkang dipuntembangaken déning tanuki isinipum kutukan supados panenipun boten kasil
Boten punika kemawon, tanuki ugi ngedhuk lemah lajeng mangan bibit uwi ingkang dipuntandur déning simbah kakung ing wana
Simbah kakung dukha sanget lajeng masang kala (perangkap)
Tanuki mlebet ing perangkap mau lajeng dipuntaleni lan dipunbeta kondur
Wonten ing griya dipunmapanaken wonten ing pawon, simbah kakung kondur ing wana
Simbah putri ingkang kepanggih kaliyan tanuki purun mbebasaken tanuki kanthi syarat kedah mbiyantu ngresiki griya nanging tanuki namung ngapusi
Bibar icul, tanuki lajeng nggebuki lan simbah putri mau séda
Daging simbah putri dipunolah dados sup
Nalika simbah kakung kondur dipunsambut déning tanuki ingkang sampun nyamar dados simbah putri
SImbah kakung nedhi sup, lajeng bibar sup mau telas simbah putri banjur kondur dados tanuki lan nyariosaken bilih sadaya
Tanuki kondur dhateng gunung kanthi bungah sanget
Kelinci kancanipun simbah kakung mireng prastawa mau gadhah kekajengan paring piwales marang tanuki
Tanuki ingkang sampun tepang kaliyan kelinci pitados kemawon nalika kelinci ngajak ngempalaken kajeng bakar kanthi opah arta
Bibar kajeng sampun kathah, tanuki mlampah wonten ngajeng kanthi manggul kayu mau
Kelinci ndhèrèk ing wingking amargi péngin ngobong kajeng ingkang wonten ing pundhak tanuki
Tanuki mireng swantun "crek-crek" saking kalih watu geni, nanging tanuki boten saged mirsani amargi katutup kajeng ingkang nembé dipunpanggul
"Swara apa iku 'crek-crek'?" pitakon tanuki
Kelinci mangsuli, "Oh, iku swara manuk Crek-crek saka Gunung Crek-crek ing kana." Bibar saged ngobong pundhak tanuki, kelinci dhateng marang tanuki ingkang nembé gerah amargi kobong.
Kelinci maringi mustard ingkang miturut tanuki punika salep kanggé lukanipun
Mustard ingkang kaolesaken ing luka kasenit malah damel tanuki sansaya rumaos gerah
Ing pungkasaning cariyos, tanuki dipunajak déning kelinci mancing ing tlaga
Kelinci nitih prahu ingkang kadamel saking kayu, nanging tanuki nitih prahu saking lendhut (blethok)
Kenging toya lendhut mau dados lèlèh lan ambles
Tanuki nglangi nanging dipungebuk déning kelinci ngginakaken dayung saéngga mati ambles .
Hakama Hakama (袴, Hakama) inggih punika busana utawi rasukan njawi tradhisional Jepang
Rasukan punika ingkang dipunagem kanggé nutupi pinggang dumugi mata suku (mata kaki)
Hakama kaginakaken minangka busana andhapan lan kalebet busana resmi tiyang jaler nalika dugi ing adicara formal kados upacara ngunjuk teh, pista nikahan, lan "seijin shiki"
Laré jaler ngginakaken Hakama nalika ngrayakaken Shichi-Go-San
Montsuki ingkang dipunagem sareng kaliyan hakama lan haori kalebet setelan busana pengantèn priya tradhisional
Wonten ing kalangan ulah raga béla dhiri tradhisional kados kendo, aikido, lan kyūdō, hakama dipunagem déning tiyang jaler lan wanita
Nalika nembé boten gulat, pesumo ngginakaken kimono lan hakama nalika medal ing umum
Ing kalangan Shinto, setelan kimono lan hakama punika busana resmi kannushi lan miko
Hakama kadamel saking kalih lembar kain polos awujud trapesium
Pérangan ngajeng "diploi", 3 saking sisih kiwa, lan 3 saking sisih kanan
Pérangan wingking boten "diploi", nanging dipunperang dados pérangan kiwa lan tengen
Kain pérangan ngajeng lan wingking saking pinggang dumugi dengkul boten dipunjait lan ingkang dipunjait namung saking pérangan dengkul mangandhap
Ing kain pérangan wingking wonten "koshi-ita" ingkang awujud trapesium saking papan utawi kain ingkang atos kalapis kain malih
Ing ngandhapipun "koshi-ita" kajangkepi kaliyan sendok sepatu mawi ukuran ingkang alit ingkang dipunsebat "hera"
Ginanipun kanggé dipunselipaken ing obi supados hakama boten mlorot
Kanggé damel supados Hakaman dados kenceng ngginakaken sekawan tali, kalih tali ingkang langkung dawa mapan wonten ing pérangan ngajeng kiwa lan tengen
Lajeng kalih tali ingkang langkung cendhak wonten ing pérangan wingking kiwa lan tengen
Sanajan sapunika dipun-ginakaken déning tiyang jaler lan èstri, hakama dumugi jaman edo namung dipunagem déning tiyang jaler
Tiyang jaler jaman Yayoi ngagem busana pérangan ngandhap kados kathok dawa
Saking situs arkéologi kapanggih haniwa ingkang ngagem busana kados kathok
Hakama ingkang dipunmangertosi tiyang sapunika asalipun saking kathok ingkang dipun-ginakaken samurai nalika jaman Kamakura
kala punika wonten manéka modhèl hakama, ing antawisipun punika "umanoribakana" kanggé nitih turangga, "nobakama", lan hakama kanggé kendo
Tradisi mahasiswi ngagem "koburisode" lan hakama nalika nglampahi wisuda punika kalebet tilaranjaman Meiji
Kala punika, tiyang èstri wiwit pikantuk sekolah lan ngagem kimono nalika tindak dhateng sekolah
Nalika lenggah ing kursi, pérangan ngandhap kimono dados boten tumata rapi
Kementerian Pendidikan Jepang nalika damel sekolah wanita damel ketetapan setelan kimono lan hakama ingkang rumiyin namung dipunagem tiyang jaler, sapunika ugi kanggé tiyang èstri lan guru minangka sragam
Momotaro Momotarō (桃太郎, Momotarō) inggih punika carita rakyat Jepang ingkang nyariosaken satunggaling laré jaler ingkang kuwat sanget kanthi nama Momotarō ingkang kesah kanthi ancas mbasmi raksesa
Dipunparingi nama Momotarō amargi piyambakipun wiyos saking woh persik ("momo"), déné "Tarō" punika nama ingkang padatanipun kanggé tiyang jaler ing Jepang
Saking simbah putri (nenek), Momotarō pikantuk bekal kuwe kibidango
Ing margi, anjing, monyet, lan manuk pegar ndhèrèk gabung minangka pendhèrèk Momotarō amargi dipunparingi kuwe mau
Ing cariyosipun samangké kéwan ingkang kepanggih wonten ing margi paring pambiyantu anggènipun Momotarō tarung nglawan raksesa
Wonten ing jaman rumiyin, wonten satunggal pasang simbah kakung lan simbah putri ingkang boten gadhah laré
Nalika simabh putri nembée umbah-umabh wonten ing lepen, dugi satunggal woh persik ageng sanget
Woh persik mau kéntér déning iliningtoya saking hulu kali (lèpèn)
Woh persik punika lajeng dipunbeta kondur dhateng griya supados dipundhahar sesarengan kaliha simbah kakung
Nalika woh punika dipunsigar, wonten ing sajeroning woh persik medal satunggal laré jaler
Laré jaler mau dipunparingi nama Momotarō, lan dipunurus déning simbah kakung ugi simbah putri kados larénipun piyambak dumugi ageng
Momotarō tuwuh dados laré ingkang kuwat lajeng matur bilih gadhah kekajengan kanggé mbasmi raksesa
kala punika ing désa mau asring wonten kathah raksesa ingkang damel sisahing tiyang ing désa
Lajeng Momotarō kesah mbasmi raksesa mawi mbeta bekal wujud kuwe "kibidango"
Ing tengahing lelampahan tumuju pulo para raksesa, Momotarō kanthi urut kepanggih kaliyan anjing, kethèk (monyet) lan manuk pegar
Sasampunipun nampi kuwe saking Momotarō, anjing, kethèk, lan manuk pegar mau kersa dados pendhèrèkipun Momotarō
Wonten ing pulo raksesa, Momotarō tarung nglawan raksesa kanthi pambiyantu saking kéwan ingkang kepanggih wonten margi kala wau (anjing, kethèk, lan manuk pegar)
Pungkasan cariyos ingkang menang punika Momotarō lajeng kondur kanthi mbeta bandha kagunganipun raksesa ingkang sampun kalah .
Kintaro Kintaro (金太郎, Kintarō) inggih punika tokoh carita rakyat Jepang awujud laré jaler mawi tenaga ingkang super kuwat
Piyambakipun kagambaraken minangka laré jaler ingkang séhat mawi ngginakaken rompi abrit kanthi seratan aksara kanji 金 (emas)
Ing tanganipun, Kintaro mbeta kapak ("masakari") ingkang semendhé wonten ing pundhak
Kadang kala piyambakipun ugi kagambaraken nembé nitih beruang
Cariyos Kintaro dipungayutaken kaliyan karaméan dinten anak lanang ing Jepang
Kintaro dados tema bonékah wulan gangsal (五月人形 "gogatsu ningyō") ingkang dipunpajang kanggé ngrayakaken dinten anak-anak
Tiyang sepuh ingkang majang bonékah Kintaro gadhah kekajnegan supados anak jaleripun tuwuh kanthi séhat, kuwat an wantun kados Kintaro
Kajawi punika Kintaro asring dipungambaraken nitih ualm koi wonten ing koinobori
Cariyos Kintaro punika jaréné asalipun saking masa alitipun satunggaling samurai kanthi nama Sakata Kintoki (坂田公時 utawi 坂田金時, Sakata Kintoki) sakingjaman Heian
Miturut legenda, ibuipun punika satunggaling Yamauba (wanita saking gunung, utawi "yamamba") ingkang ngandhut amargi tumindakipun déwa petir Raijin
Cariyos sanès ngandharaken bilih ibunipun nglairaken Kintaro saking hubunganipun kalih naga abrit
Miturut cathetan Kuil Kintaro ing kutha Oyama, Shizuoka, Kintaro wiyos nalika wulan 5 taun 965
Ibunipun anama, putri saking ahli ukir anama Jūbei ingkang nyambut damel wonten ing Kyoto
Kintaro punika larénipun kaliyan karyawan astana anama Sakata Kurando
Bibar ngandhut, Yaegiri kondur dhateng désanipun kanggé nglairaken Kintaro
Nanging lajeng boten kondur marang Kyoto malih amatgi bapakipun Kintaro sampun tilar donya
KIntaro gesang kaliyan ibunipun wonten ing désanipun ing Gunung Ashigara
Kintaro tuwuh minangka anak ingkang kuwat, sopan lan bakti marang ibunipun
Nalika sampun ageng, Kintaro nglampahi gulat sumo nglawan beruang ing Gunung Ashigara
Kintaro kepanggih kaliyan Minamoto no Yorimitsu ing pucuk Gunung Ashigara nalika 28 April 976
Yorimitsu ndadosaken Kintaro pendhèrèkipun bibar mangertos kekuwatan fisik Kintaro
Namanipun gantos dados Sakata Kintoki
Piyambakipun tugas wonten ing Kyoto lan dados salah satunggal saking 4 pengawal ingkang dipunwastani "kelompok Shitennō"
Tiga kanca sanèsipun inggih punika Watanabe no Tsuna, Urabe no Suetake, lan Usui Sadamitsu
Kelompok Shitennō dipunsebat wonten ing literatur klasik "Konjaku Monogatari" ingkang terbit kirang langkung 199 taun bibar sedanipun Minamoto no Yorimitsu
Tigang kancanipun saged dipunpastekaken naté wonten, nanging Sakata Kintoki dèrèng naté saged kebukti kawontenanipun
Nalika 28 April 990, Kintoki kasil nggusah oni anama Shuten Dōji ingkang mapan wonten ing Gunung Ōe, Provinsi Tamba (sapunika kutha Fukuchiyama, Prefektur Kyoto)
Shuten Dōji prelu kasingkiraken amargi mlebet kutha ingkang damel ricuh
Nalika ngadep Shuten Dōji, Yorimitsu sareng kaliyan sekawan pengawalipun (kalebet Kintoki) nyamar minangka biksu Yamabushi.
Shuten Dōji takluk kanthi ngginakaken sake ingkang sampun dipuncampur kaliyan obat saré
Nalika 11 Januari 1012, Sakata Kintoki 55 taun, tilar donya wonten ing Mimasaka (sapunika kutha Shōō, Prefektur Okayama) amargi panas ingkang inggil
Kala punika, Kintoki nembé ing margi tumuju Kyushu kanthi ancas nglawan pambrontak
Penduduk ing mriku ndadosaken panutan saéngga damel satunggaling kuil kanggé Kintoki (sapunika dipunwastani Kuil Kurigara) .
Dhaptar nama situs terumbu karang ing Indonésia Pratélan karang terumbu lan terumbu karang ing Indonésia inggih punika satunggaling pratélan bab trumbu karang ingkang wonten ing Indonésia mapan wonten ing laladan pundi kemawon
Trumbu Karang inggih punika satungaling struk watu ingkang gampil pecah ingkang mapan wonten ing dhasaring laut kanggé papan gesangipun makluk gesang ing laut
Trumbu karang inggih ugi minangka struktur pagesangan ingkang paling ageng lan tuwa dhéwé wonten ing dunya
Ngantos sapunika, pagesanganipun trumbu karang taksih mbetahaken wekdal ingkang dangu, yutan taun
Humantung saking jinis lan kaanan toya ing ngandhap laut, trumbu karang padatanipun namung gesang pinten - pinten mm kémawon saben taunipun
Déné trumbu karang ingkang wonten ing laut Indonésia sapunika, paling boten maujud wiwit 450 yuta taun kepengker
Trumbu karang ingkang wonten ing dunya dipunanggep wonten kirang langkung 284.300 km pasagi
Trumbu karang lan ékosistem sanèsipun, kados ta padang lamun, suket laut, lan mangrove inggih punika ékosistem laut ingkang paling sugih wonten ing dunya
Lan wewengkon Indonésia gadhah kirang langkung 18% trumbu karang ing dunya kanthi rupa hayati ingkang paling inggil ing dunya ingkang ngewrat langkung saking 2500 jinis iwak, 590 jinis karang watu, 2500 jinis Moluska, lan 1500 jinis urang
Trumbu karang ingkang wonten ing Indonésia saged paring untung pendapatan ngantis US$ 1,6 milyar saben taunipun
Lan gunggungipun arta saking asiling pelayanan lan sumber dayanipun piyambak dipuntaksir saged ngantos kirang langkung US$ 61,9 milyar saben taunipun
Wonten ewunan spésies ingkang gesang ing kawasan trumbu karang punika, nanging namung sapérangan kemawon ingkang saged ngasilaken kalsium karbonat, bahan kanggé ndamel trumbu
Lan organisme kanggé damel trumbu ingkang paling wigati inggih punika kéwan karang
Trumbu karang saged tuwuh kanthi saé ing laut kanthi suhu 21° – 29 °C
Nanging ugi taksih saged gesang ing sak nginggiling utawi sak ngandhaping suhu kasebat kanthi prosès ingkang langkung dangu
Mila saking punika, trumbu karang kathah kapanggih wonten ing laut tropis kados Indonésia lan ugi laladan sub tropis ingkang dipunlangkungi ilèn toya anget saking laladan topis kados ing Florida, Amérikah Sarékat, lan Jepang sisih kidul
Sapérangan ageng trumbu karang dunya (55%) mapan wonten ing Indonésia, Filipina, Australia Utara, lan Kapuloan Pasifik, 30% ing Samodra Hindia lan Laut Merah, 14% ing Karibia, lan 1% ing Atlantik Utara
Déné Trumbu karang Indonésia saged ngantos 60.000 km pasagi, ingkang sapérangan ageng mapan wonten ing Indonésia pérangan tengah, Sulawesi, Bali, Lombok, Papua, Pulo Jawa, Kapuloan Riau lan pasisir kulon saha ujung kulon radi kidul Pulo Sumatra
Lan laladan - laladan ingkang gadhah trumbu karang ing Indonésia ing antawisipun inggih kados makaten:
Pratélaning lempongan ing Indonésia Lempongan inggih punika pérangan toya (laut) ingkang papanipun radi njorok dhateng dharata
Lempongan punika satunggaling wewengkon toya ingkang sapérangan ageng dipunkiteri déning siti
Lempongan punika padatanipun gadhah kaanan ingkang langkung anteng tinimbang laladan laut sanèsipun
Perkawisp punika dipunjalari amargi siti utawi dharatan ingkang wonten ing sakiterpun punika gadhah fungsi kanggé ngadhangi ombak utawi gelombang lan ugi angin ingkang ageng
Déné satunggaling lempongan ingkang ageng inggih dipunsebut laut
Prosès maujudipun lempongan piyambak kanthi manéka warna variasi
Déné maujudipun lempongan ingkang paling ageng inggih dipunasilaken saking asiling éwah- ewahaning bawana
Minangka satunggaling kontinen ingkang super, Gondwana tugel ing sadawaning jalur tugelan, lajeng dadosaken wujudipun ingkang lajeng mlengkung lan njorok ing dharatan